
Parlamentul  României

Camera  Deputaţilor

Comisia pentru industrii si servicii

Tel : 315.3401.  Fax : 313.6643.




                                                             Bucureşti, 10.03.1999

                                                                                                 Nr. 51/XVIII/3

BIROUL PERMANENT

AL CAMEREI DEPUTAŢILOR

DOMNULUI PREŞEDINTE

ION DIACONESCU

Vă înaintăm, alăturat, Raportul la proiectul de Lege pentru aprobarea Ordonanţei de urgenţă a Guvernului nr.70/1998 privind ratificarea Protocolului adiţional nr.7 la Acordul central european de comerţ liber, semnat la Praga la 10 decembrie 1998, precum şi pentru rectificarea versiunii în limba română a paragrafului 6 al articolului 15 din protocol.

Proiectul de lege a fost trimis la comisie în procedură de urgenţă, iar la întocmirea raportului s-au avut în vedere următoarele avize trimise de:

· Comisia pentru politică externă;

· Comisia juridică, de disciplină şi imunităţi;

· Consiliul Legislativ.

           PREŞEDINTE,                                 SECRETAR,

        Dan Ioan Popescu                                Istvan Antal

    Exp.parlam.

Viorela Gondoş

    Bucureşti, 10.03.1999


                                                                                       Nr. 51/XVIII/3

R A P O R T

asupra proiectului de Lege pentru aprobarea Ordonanţei de urgenţă a Guvernului nr.70/1998 privind ratificarea Protocolului adiţional nr.7 la 

Acordul central european de comerţ liber, semnat la Praga la 10 decembrie 1998, precum şi pentru rectificarea versiunii în limba română 

a paragrafului 6 al articolului 15 din protocol

Cu adresa nr.60/04.03.1999 Biroul Permanent al Camerei Deputaţilor, în conformitate cu art.86 şi 102 din Regulamentul Camerei Deputaţilor, a sesizat în fond, în procedură de urgenţă, Comisia pentru industrii şi servicii, cu dezbaterea şi avizarea proiectului de Lege pentru aprobarea Ordonanţei de urgenţă a Guvernului nr.70/1998 privind ratificarea Protocolului adiţional nr.7 la Acordul central european de comerţ liber, semnat la Praga la 10 decembrie 1998, precum şi pentru rectificarea versiunii în limba română a paragrafului 6 al articolului 15 din protocol.

În cadrul şedinţei din data de 10.03.1999, comisia a examinat proiectul de lege supus dezbaterii, având în vedere şi avizele favorabile primite de la Consiliul Legislativ, Comisia juridică, de disciplină şi imunităţi, Comisia pentru politică externă şi a hotărât, cu unanimitate de voturi, avizarea favorabilă şi trimiterea lui spre adoptare în plenul Camerei Deputaţilor, în forma prezentată de Senat.

Proiectul de ordonanţă de urgenţă are ca obiect ratificarea Protocolului adiţional nr.7 la Acordul Central European de Comerţ Liber, semnat la Praga la 10 decembrie 1998 (prin care se modifică unele prevederile ale protocolului nr.7 la Acordul C.E.F.T.A. referitor la definirea noţiunii de "produse originare"), precum şi rectificarea  textului care a fost tradus în limba română, din limba engleză (care este textul original al documentului).

Conform art.74 alin.(2) din Constituiţia României, proiectul de lege prezentat spre dezbatere şi avizare pe fond are caracter de lege ordinară.

            PREŞEDINTE,                                   SECRETAR,

         Dan Ioan Popescu                                 Istvan Antal

  Exp. Parlam.

Viorela Gondoş

